Domesday Monachorum
"Domesday Monachorum" (ita ab editore nuncupatus) est liber censualis earum terrarum quas Archidioecesis Cantuariensis et Dioecesis Roffensis possidebat, praesertim in comitatu Cantio, iussu regis Gulielmi Conquisitoris anno fere 1086 ordinatae et summatim in Libro de Wintonia exscriptae, hic autem cum aliis enumerationibus paullo anterioribus aut posterioribus ad usum monachorum congessae. Ea quae in hoc textu continentur cum "Excerpta de computo solingorum comitatus Cantiae" comparari possunt.